Három kiállítás egy percen belül a Honvéd-DVTK meccsen
A sorozatban negyedik bajnokiját is megnyerõ Budapest Honvéd az Új Hidegkuti Nándor Stadionban 1-0-ra legyõzte a vendég DVTK-t az OTP Bank Liga 12. fordulójának szombat esti mérkõzésén.
Két egyformán felfelé ívelõ formát mutató csapat találkozott az Új Hidegkuti Nándor Stadionban: a saját stadionja átépítése miatt albérletben játszó Honvéd utóbbi három, míg a bajnokságot rettenetesen kezdõ Diósgyõr az utóbbi két meccsét nyerte meg. 

Az elsõ félidõ elsõ felében felváltva adódtak lehetõségek mindkét csapat elõtt a kíméletlenül szakadó esõben. A legnagyobb lehetõség Vadócz Krisztián elõtt adódott, de Honvéd korábbi válogatott középpályása Moutari remek beadására érkezve lyukat rúgott az öt és feles sarkán. 

A 29. percben aztán Davide Lanzafame már nem hibázott, és, ha némi szerencsével is, de megszerezte a vezetést a hazai csapatnak. 

Fordulás után az 52. percben az olasz majdnem visszaadta a "kölcsönt" a nigeri csapattársnak, Moutari a hosszú sarok mellé gurított az öt és feles sarkáról. A Honvéd nem hagyta kibontakozni a DVTK-t, a borsodi csapat nem is tudott igazi veszélyt jelenteni Tujvel kapujára.  

A ráadás perceire felforrósodott a hangulat: a 90+4. percben a Mirko Ivanovszki csapta fültövön a szabadrúgás elvégzését akadályozó Nagy Gergõt, amiért kapott egy sárgát, majd reklamálásért még egyet. Ezt nehezen viselte a vendégek edzõje, Feczkó Tamás, így Pintér Csaba õt is elküldte a kispadtól, ahogy a negyedik játékvezetõt letámadó Giuseppe Sanninót is.

Giuseppe Sannino önállló estje:

Talán ezek voltak a meccs legizgalmasabb pillanatai, gól ugyanis már nem született, hiába ment fel az utolsó szabadrúgáshoz Danilovics kapus is fejelni, a DVTK nem tudott kiegyenlíteni. 

Eredmény, NB I, 12. forduló:
Budapest Honvéd–DVTK 1-0 (1-0)
gól: Lanzafame 29.
piros lap: Ivanovszki 90+4. (DVTK)